Document ID: /roh_data/filtered/fineweb-2-filterrobots_roh.jsonl.gz/10729

Conradin Riola sto esser stà in reverenda engaschà. Ed el aveva in problem: adina puspè sa cupidavan ils da Sent durant il servetsch divin. Els faschevan il cuz empè da tadlar il pled da Dieu – ed il predi da lur reverenda. Per il Signur reverenda ina chaussa nunditga. E cunquai che las sias admoniziuns a bucca na tanschevan betg, ha el decidì da scriver in cudesch cun il titel:
TROMMETA SPIRITUALA Per excitar tots dormenzats pecchiaders, In Special quels chi dormen in Baselgia & Chiasa da Deis.
Sin prest 200 paginas scriva il reverenda en la sia «Trumbetta spirituala» dal putgà da durmir en baselgia e da la natira da la sien. Però, sco che l'istoricher Jon Matthieu ha constatà prest 300 onns pli tard, n’aveva Conradin Riola betg survegnì grond applaus per il ses cudeschet.
RR actualitad 07:00